**Әлем өзгеруде бізде өзгерудеміз**

Мемлекет басшысы Қасым-Жомарт Тоқаевтың «Bіlіm jáne Ǵylym!» атты тамыз конференциясының пленарлық отырысында сөйлеген сөзі. «Білімдіден шыққан сөз, Талаптыға болсын кез»,–деп ұлы Абай айтқандай, Ұстаз – әрқашан ілім мен ізгілікті алға қоятын тұлға. Ұлағатты ұрпақ тәрбиелеу – аса жауапты әрі күрделі міндет. Сіздердің арқаларыңызда тұтас бір буынның құндылықтары мен қасиеттері қалыптасады. «Ұстазы жақсының ұстамы жақсы» деген халқымыз. Ұстазсыз адам болмайды. Бәріміз де кезінде мұғалімнің тәлімін алып, білімін үйрендік. Сондықтан болашаққа жол сілтейтін мұғалімнің еңбегін лайықты бағалау – өте маңызды міндет. Тарихы терең дәстүр сабақтастығы ұлттық тәрбие арқылы беріледі. Мағжан Жұмабаев «Педагогика» еңбегінде: «Әрбір тәрбиеші баланы ұлт дәстүрімен тәрбиелеуге міндетті» дейді. Ұлттық құндылыққа қанығып өскен өреннің танымы терең, ділі берік болады. Ата-бабалар аманат еткен ұлан-ғайыр даланы аман сақтау, ең алдымен, жас буынға артылатын зор үміт. Кейінгі ұрпақ тәуелсіздігіміздің туын әрқашан жоғары ұстауы тиіс. Қазіргі жаһандану дәуірінде жаңа технологияның қарқынды дамуы өмірімізге түбегейлі өзгерістер әкелді. Адам капиталына, білім саласына қойылатын талаптар мүлдем өзгеше. Сапалы білім қарқынды дамудың басты шартына айналды. Ұлы Абай үнемі сынға алған масылдық қоғамға ешқашан жақсылық әкелген емес. Соны түсінетін жастарымыз тек біліммен қаруланып, еңбекке ғана арқа сүйеуі тиіс. Біз қазіргі заманның жаңаша талаптары мен үрдістеріне әрқашан сай болуымыз керек. Бұл үшін бір орында тұрып қалмай, ілгері жылжу басты мақсат болуы тиіс. Сондықтан, білімі терең, ойы озық ұрпақты тәрбиелейтін мұғалімдер қауымына зор жауапкершілік жүктеледі. Сіздердің бүгінгі шәкірттеріңіз – Қазақстанның жарқын болашағы. Сапалы білім – жетістікке жетудің жолы әрі экономиканы дамытудың басты құралы. Мемлекет басшысы Қасым-Жомарт Тоқаевтың сөзінен түйген ойым-ұстаздар қауымы еліміздің тәуелсіздігін мәңгілікке сақтап, туымызды биікте ұстайтын, елін, жерін қорғай алатын ұрпақты тәрбиелеу жолында үлкен үміт артып отырғанын байқауға болады. Мемлекет басшысының сөзінен түйген ойымды Мұхтар Әуезовтің **«Халық пен халықты, адам мен адамды теңестіретін нәрсе – білім»** деген сөзімен бастағым келеді мақаламды.

Егеменді Тәуелсіз Қазақстанда өркениетке бастау жолы-мектеп. Мектептің басты тұлғасы, жүрегі - мұғалім. Мектеп жұмысы мен оқушы жетістіктерін дамытудағы негізгі тұлға–ұстаз. Мемлекеттің болашағы мектептен басталады. Мектеп оқу–тәрбиенің, білімнің орталығы. Мектептегі ұстаздардың басты мақсаты – елін сүйетін, еңбекқор, ел намысын қорғай алатын жеке тұлғаны тәрбиелеп шығару. Білім беру жаңа мазмұны оқушы мен мұғалімді үздіксіз білім алуға қажеттілігін, білімнің жаңа тәсілдерін игерудегі шығармашылық, әлеуметтік қарым–қатынасын өз бетінше білімді игеруін қалыптастыруға негізделеді. Бүгінгі таңда оқыту тек сабақ беру ғана емес, оқытудың басты міндеті мұғалімнің оқушыларға дұрыс бағыт бағдар беріп, оқушының сапалы білім алуымен үйлескен түріне қол жеткізу. Егеменді еліміздің еңсесін көтеріп, Тәуелсіз ел атанып әлемге атымызды танытып жатқан кезеңде ұлттың, елдің болашағы–жас ұрпақтың тәрбиесіне жақсы көңіл бөлуіміз қажет. Өркениетті елдің саясаты жаңа тұрпатта мұғалімнің тың көзқарасын қажет етеді. Оқушының рухани өсуіне жағдай туғыза алатын, жаңалықтарды қабылдауға даяр, өз әрекетіне өзгеріс енгізе алатын мұғалімдер ғана бүгінгі қоғамның мүддесі мен әр баланың үдесінен шыға алады. Ойы жүйрік, ақылы жетік, бәсекеге қабілетті, өзгерістерге бейім тұлғаны осындай жаңа тұрпатты мұғалімдер ғана қалыптастыра алады. Қазіргі заман талабына сай ұстаздарды оқыту, тәжірибелерін жетілдіру мен білім алып жатқан оқытудағы Жаңаша оқыту форматының теориялық негіздеріне сай жасаған, оқушыларды қалай оқыту керектігін үйрететін бағдарламаның басты мақсаты. Бұл жаңа бағдарламаның негізгі мазмұны сабақта қолданылатын тиімді әдіс-тәсілдер түрінде берілген. Осы жаңа бағдарламалық модульдерде қарастырылған идеялар сабақта пайдаланылатын жекеленген статегиялар өзара байланыста болады. Оқушылардың сапалы білім алуы мұғалімдердің білімділігі мен кәсіби шеберлігін қажет етеді. Үлгілі ұстаз ғана қабілетті, жан-жақты дамыған шәкірт тәрбиелей алады. Білім үдерісінің нәтижелі болуы мұғалімдердің оқушы өздігінен меңгеріп, таныта білген білім дағдылары мен амал, көзқарастарын зейін қойып, зерделей білген білім модельдері аясында ғана жүзеге асырылады. Әрбір ұстаз білім беру жұмысына жаңашыл көзқараспен қарап, қазіргі заман талабына сай сабақты түрлендіріп оқытудың түрлі әдіс-тәсілдерін қолданса ғана игі нәтижеге жетері сөзсіз. Сондықтан да «Жеті түрлі ілім білетін» ұрпақ тәрбиелеу – бүгінгі күннің негізгі міндеті.